open-index/open-wikipedia-markdown huggingface dataset:
Ghostbusters II

**Ghostbusters II** (op Platt so veel as „Geister-Knackers 2“) is en US-amerikaanschen Science-Fiction-Kummedie ut dat Johr 1989, de de Geschicht vun den Film Ghostbusters vun 1984 wieterföhrt. De Filmkru is to’n groten Deel de glieke.

## Inholt
De tweete Deel vun Ghostbusters speelt fief Johr na den eersten Deel. Dat  geiht dormit los, dat de Kinnerwagen mit dat Baby vun Dana Barrett ahn Kontroll över de Straat rullt un denn op eenmol stahn blifft. Man, dorför gifft dat ken logische Verkloren. Ut den Grund ünnersöökt de Geisterjagers (de aver to de Tiet jehmern Deenst nich utöven drööft), wat passeert is un bohrt en Lock in de 5th Avenue. Dor ünnen finnt se en Stroom vun Sliem vör, de dör en ollen Tunnel vun de New York Pneumatic Railroad fleet. Dummerwies maakt se dorbi en Stroomutfall in New York un lannt dorüm eerstmol vör Gericht. In Gericht steiht en Proov vun de Sliem, de op dat Schimpen vun den Richter reageert un op mol twee böösordige Geisters utspeen deit, de de Richter op’n elektrischen Stohl harr. As de Geisters den Richter drauht, mit em aftoreken, kriegt de Jagers jemehr Lizenz rorüch un se fangt de beiden Geister wedder in.

Mit de Tiet stellt de Geisterjagers fast, dat de Sliemstroom nipp un nau op dat Manhattan Museum of Art toströömt un in’n Tosamenhang steiht mit dat paranomal Bild vun Vigo, en bösen Först ut dat Middelöller. Vigo hett den Museumsdirekter in de Twüschentiet ünner Kontroll bröcht un em opdragen, dat he dat Kind vun Dana roven schall. Vigo bruukt neemlich sien Lief, üm dat he wedder as Herrscher in’t 21. Johrhunnert inteihn kann. Dat sütt meist so ut, as wenn sien Plaan opgeiht – to Neejohr sluut de Sliem dat Museum un vele Wille Geister jaagt dör de Stadt. De Sliem warrt dör de bösen Gedanken vun de New Yorker Inwahners jümmer mehr opheizt.

Üm Vigo tonichten to maken, finnt de Geisterjagers en positiv oplaadte Form vun den Sliem ut un sprütt dormit de Freeheitsstatue vull, üm dormit de goden Gedanken vun de Inwahners to mobiliseeren. Dat haut hen, un so künnt se mit en poor Ümweeg opletzt Vigo dallkriegen un de Welt redden.

## Kritiken
* Lexikon vun’n internatschonalen Film: *Eine ideenarme, humorlose Fortsetzung der beliebten Anti-Geister-Geschichte.*

* Cinema: *In den Grundzügen der Handlung ist dieses grelle Comic-Abenteuer eine ziemlich genaue Kopie des überaus erfolgreichen ersten Ghostbusters-Films; aufwendige Tricks, Witz und Tempo sorgen dennoch für entsprechenden Unterhaltungswert.*

## Wietere Delen
Bill Murray, Ernie Hudson, Dan Aykroyd un Harold Ramis hebbt sik praat verklort, noch’n wieteren Film in de Reeg to dreihn. In de vörletzten Klennerweek vun 2006 wull Murray butendem mit Sigourney Weaver över en möögliche Rull in den drüdden Deel snacken.

## Utteken
Ghostbusters II is mit twee Filmpriesen uttekent worrn un weer för en drüdden nomineert. Wunnen  hett he:
* 1990: den *[[BMI Film Music Award]]* för Randy Edelman.
* 1990: den *BMI Film & TV Award* in de Kategorie *an’n fakensten speelten Filmleed* för Antonio Reid, Kenneth Edmonds un Daryl Simmons för dat Leed *On Our Own*.

## Borns


## Weblenken

* Kritik op Rotten Tomatoes
Walter Hieber

**Walter Otto Hieber** (* 18. Dezember 1895 in Stuttgart, † 29. November 1976 in München) weer en düütschen Chemiker.

## Biografie
Walter Hieber weer boren as de Söhn vun den Paster, Rieksdagsafordenten un lateren Kultusminister un Staatspräsidenten vun Württemberg Johannes Hieber. Wieland hett in dat Johr 1924 bi Rudolf Weinland (1865-1936) in Tübingen sien Dokter maakt. In Tübingen is he ok, jüst so as sien Vadder, Liddmaat vun de *Verbinnen Normannia Tübingen* worrn. Dorna folg he sien Doktervadder na Würzburg. Na sien Habilitatschoon is he Dozent in Heidelbarg worrn un 1935 Direkter vun’t Anorgaansch-cheemsche Institut an de Technischen Universität München.

Hieber is de Grünner vun de Metallcarbonyl-Chemie. He hett ünner annern de so nöömten Metallcarbonylhydriden opdeckt as H2Fe(CO)4 oder HMn(CO)5. He hett de Basenreakschonen vun de Metallcarbonylen kennt un hett wichtige Bidrääg bröcht för de Synthees vun tallrieke Metallcarbonyl-Verbinnen as Re2(CO)10.

1951 is he mit den Alfred-Stock-Gedächtnispries vun de GDCh uttekent worrn. Vun sien Schölers sünd teihn later ok Professers worrn. Een dorvun weer de latere Nobelpriesdräger Ernst Otto Fischer.

## Böker
* *Über Komplexverbindungen des dreiwertigen Eisens mit unterphosphoriger Säure*, Dissertatschoon, Tübingen 1919
* *Zur Kenntnis der chemischen Reaktionen des Eisencarbonyls*, Habil.-Schrift, Würzburg 1929

## Weblenken
* Literatur vun un över Walter Hieber in de Düütschen Natschonalbökeree
Majel Barrett

**Majel Barrett Roddenberry** (* 23. Februar 1932 in Columbus, Ohio as *Majel Leigh Hudec*; † 18. Dezember 2008 in Los Angeles) weer en US-amerikaansche Schauspelersche un de Fro vun’n Star-Trek-Utfinner Gene Roddenberry.

Barrett hett an grote Tall verschedene Rullen in de Star-Trek-Regen speelt. Dat güng al mit den Pilotfilm „The Cage“ los, de noch vör de olle Reeg Star Trek lopen is. Dor harr se de Rull vun den eersten Offizeer, wat aver vun de Produzenten so nich wullt weer. Roddenberry hett ehr dorüm de Rull vun de Krankensüster *Christine Chapel* schreven. In Star Trek: The Next Generation hett se mehrmols de betazoidsche Bottschapersche *Lwaxana Troi* speelt, as de se ok en de nafolgen Reeg Star Trek: Deep Space Nine een poor mol wedder opgrepen worrn is.

Majel Barrett weer de eenzige Schauspelersche, de in all Star-Trek-Regen mitwirkt hett, vun wegen dat se de Stimm vun de Boordreekners vun de Föderatschoon maakt hett. Se weer butendem de leiden Produzentin vun de Science-Fiction-Regen  un Andromeda, de op Plaans vun ehrn Ehmann baseert hebbt. För Star Trek hett se ehr Stimm ok bi tallrieke Reekner- un Videospelen togeven. Ok in de Reeg Babylon 5 hett se en Rull speelt. 

2008 is Majel Barrett in’t Öller vun 76 Johren in Bel Air an de Folgen vun en Leukämie dood bleven.

## Filmografie (Utwahl)

## Borns


## Weblenken

* Majel Barrett in Memory Alpha
913

## Wat passeert is
* Simeon vun Bulgarien belagert Konstantinopel
* De Naam vun Kassel (Chassalla oder Chassella) steiht to'n eersten Mol in en Urkunn to lesen.
* Lando wurrd to'n Paapst wählt.

## Boren

## Storven
914

## Wat passeert is
* Wikingers ut Norwegen erovert de Bretagne un sett sik dor för 20 Johre fast.

## Boren

## Storven
911

## Wat passeert is
* 11. Juli: De Normannen ehr Anföhrer Rollo kriggt de Länner üm de Münnen vun de Seine ümto vun den franzööschen König Karl III. to Lehn.

## Boren

## Storven
912

## Wat passeert is
* 
## Boren
* 23. Oktober: Otto I., de Grote, in Wallhausen boren († 973)
* Nikephoros II., Kaiser vun Byzanz († 969)

## Storven
* 11. Mai: Kaiser Leo VI. vun Byzanz ( *866)
918

## Wat passeert is
* König Konstantin II. vun Schottland sleiht tohopen mit de Englänner de Dänen in Northumbria bi Corbridge-on-Tyne
 
## Boren

## Storven
919

## Wat passeert is
* 12. Mai: Hartog Hinrich I. vun Sassen, mit den Binaam „De Vageler“ warrt in Fritzlar vun de Franken, Sassen un Döringers to'n König vun dat Düütsche Riek (regnum theutonicum) wählt. 

## Boren

## Storven
920

## Wat passeert is
* Dierk vun Freesland erovert dat Land twuschen Rhien un Amstel vun de Normannen un grünnt dor de Graafschop Holland.

## Boren

## Storven
Konstantin II. (Schottland)

**Konstantin II.** (*Causantín mac Áeda*; * um 874; † 952 in St Andrews) weer König vun Schottland vun 900 bit 942 oder 943. He weer König Aedh sien Söhn, dorto de Vedder vun Donald II., de vör em König weer, un de Oom vun Malcolm I., de em folgen dö. Konstantin hett de tweetlängste Tied vun al schottsche Königen up'n Throon seten. He hett denn Bott geven, vunwegen dat he as Mönk leven woll. 

## Konstantin wehrt de Wikingers af
Al to Anfang vun siene Herrschop möss he gegen Roovtöge vun de Wikingers in'n Noorden un in'n Westen gegenan gahn. Na sien groten Sieg in de Slacht vun Scone mössen de Wikingers Schottland verlaten. Man wiethen harrn se al dat Land in'n Dutt leggt. Later güngen de Kriegen un de Striet fudder in de Region Northumberland. Dor harrn sik denn wedder Wikingers unner jem ehren König Ragnall fastsett. Konstantin hett jem 914 un 918 in twee Slachten unnerkregen. Düsse Slachten dreegt den Naam vun de Slachten vun Corbridge. Dor harr he de Wikingers endgüllig vun siene Grenzen mit verdreben. 

## Wat he sünst noch maakt hett
Wenn he nich unnerwegens weer gegen de Wikingers, denn so reformeer he de Kark in Schottland. Bavenhen hett he in sien Land den Titel vun en Grafen inföhrt, dat weern de so nömmten Mormaer. Konstantin hett sik ok en Fro nahmen, man de ehr Naam un de Tied, wannehr dat woll weer, weet hüdigendags nümms mehr. Man dat is bekannt, dat he twee Söhns un ene Dochter harrt hett. 

## Dat Johr 937
Siene Dochter hett 937 den Wikingerkönig vun Dublin heiraat. Dat weer Olaf III. Guthfrithson. Ok de Naam vun düsse Dochter is nich bekannt. Ut düsse Ehe stammt tominnsten dree Kinner. In datsülvige Johr keem vun'n Süden her de engelsche König Æthelstan mit siene Truppen un slöög de Schotten in de Slacht vun Brunaburh. Dor is Cellach, een vun Konstantin siene Söhns, bi ümkamen. 

## De König warrt Mönk
942 oder 943 hett Konstantin Bott geven un Malcolm I. is de nee König wurrn. He hett sik süms torüch tagen in en Klooster in St Andrews. Dor is he later Abt in wurrn. Storven is he 952 an en natüürlichen Dood. He is woll in dat Klooster inkuhlt wurrn. Sien eenzig Söhn, de noch leven dö, dat weer Indulf, is twee Johr later König wurrn. 

## Weblenken
* genealogie-mittelalter.de
Preußen (Staat)

Preußen weer en düütschen Staat, de ut dat Kurfürstendom Brannenborg vörgahn weer un in sien gröttste Utdehnen meist ganz Düütsland nördlich vun de Main&shy;lien umfaat un in’n Noordoosten bet na’t Baltikum un in’n Süüdoosten bet dicht bi de Ader-Küll reckt hett. Den Staat **Preußen** hett dat vun 1701 bit 1947 geven.  

Oorsprünglich beteken de Naam Preußen bloot den Karn vun den Düütschen Ordensstaat in dat eenzig Stammesrebeet vun dat westbaltisch Volk vun de Prußen. As düsse Staat tobreken de, entstunn 1525 ut den ööstlichen Deel vun sien Karnrebeet dat Hartogdom Preußen, dat 1618 vun de Brandenburgischen Kurfürsten arvt wurr.  

De Staat is grünnt wurrn, as 1701 de Kurförst Frederik III. vun Brannenborg sik in Keenigsbarg to’n „König in Preußen“ hett krönen laten. He kreeg as König en nee Nummer: Ut Frederik III. vun Brannenborg is he denn to Frederik I. vun Preußen wurrn. Düsse nee Staat hett de ganzen Länner tohopenfaat, de bit dorhen vun dat Huus Hohenzollern bloß man in en lose Personalunion regeert wurrn weern. In de Geschichtswetenschop weert düsse Länner Brannenborg-Preußen nömmt. Vör 1701 hefft bloß de Länner den Naam „Preußen“ harrt, de buten de Grenzen vun dat Hillge Röömsche Riek, twuschen Achterpommern un Kurland legen hefft. Dat sünd de latern Provinzen Westpreußen un Oostpreußen ween. 

All ünner Friedrich II. (Friedrich der Große) – den Enkel Friedrichs I. – is dat Land to de tweete düütsch un föffte europääsch Grootmacht op. Sien territoriale Utdehnen harr sück bet to de Dood vun Friedrich den Grooten in' Vergliek to 1701 all etwa verdubbelt. 

De wichtigsten Delen vun den nee grünnten Staat weern de Mark Brannenborg, de al vun 1415 af an unner de Regeern vun de Hohenzollern stünn, un dat Hartogdom Preußen. Dat weer tostanne kamen, as de Rest vun den Oordensstaat 1525 säkulariseert wurrn weer. In düt Hartogdom hefft de Hohenzollern vun 1618 af an dat Seggen harrt. Annere Delen vun Preußen weern Achterpommern, dat Hartogdom Meideborg, Minnen-Ravensbiärge, de Graafschop Mark un dat Hartogdom Kleve. 

Mit de Tied is in dat 17. Johrhunnert de Naam „Preußen“ för dat ganze Land unner de Hohenzollern bruukt wurrn. Dat „Königriek Preußen“ is 1763 to ene Grootmacht in Europa wurrn. Na de Märzrevolutschoon hett Preußen dat Kaiserriek Öösterriek mank de düütschen Staten an’e Siete schaven un 1871 hett Preußen dat Düütsche Kaiserriek grünnt un is sien gröttsten un wichtigsten Deelstaat („Bundslidd“) wurrn. 

As de Monarkie in de Novemberrevolutschoon 1918 tosamen braken weer, is dat Königriek Preußen ummuddelt wurrn to’n „Freestaat Preußen“. 1932 hett de Rieksregeern düssen Staat in den „Preußenslag“ de Macht wegnahmen. Na den Tweeten Weltkrieg hett de Allieerte Kuntrullraat 1947  anordent, dat de Staat Preußen uplööst weern scholl. Siene Geschicht höört mit to de Traditschoon vun de „Bundsrepublik Düütschland“, de 1949 grünnt wurrn is. Dat Territorium vun Preußen, so, as dat 1871 weer, deelt sik hüdigendags Düütschland mit sess annere Länner, dormank Frankriek un Russland.

## Kiek ok bi
* Pruzzen
* Preußen (Landschop)
* Brannenborg-Preußen
* Frederik Willem I.
* Frederik II.
* Düütschen Kaiser
Bundsautobahn 553

De **Bundsautobahn 553** (Afk.:**BAB 553** oder ok **A&nbsp;553**) is en regionale Autobahn in Noordrhien-Westfalen mit en Samtläng vun 13&nbsp;km. Plaant weer de A&nbsp;553 toeerst ünner de Beteken **A&nbsp;533**.

De A&nbsp;553 fangt an’t Autobahnkrüüz Bliesheim an as’n liekut Foortföhren vun de A&nbsp;1 un verlöpt vun dor bit an den nöördlichen Rand vun Brühl. Se pedd in dit Rebeet an de Steed vun du Bundsstraat 51.

De Plaan hett toeerst vörsehn, dat de Autobahn wieterboet warrn schüll bit ran an de A&nbsp;4 in’n Süüden vun Köln. Nito weer ok en Dweerverbinnen na Oosten över den Rhien weg bit na de A&nbsp;59 andacht. Beids steiht aver opstunns nich mehr op’n Plaan. De Verkehr in’n Süüden vun Köln löpt wieter över de stark belast B&nbsp;51 dör Meschenich oder över de *Tangente vun Brühl* (L&nbsp;150/Kerkrader Straat), de bit na de A&nbsp;555 Köln-Bonn föhrt.

## Weblenken
* Naue Streckenbeschrieven vun de A&nbsp;553
Bundsautobahn 602

De **Bundsautobahn 602** (Afk.:**BAB 602** oder ok **A&nbsp;602**) is en regionale Autobahn in Rhienland-Palz mit en Samtläng vun 10,5&nbsp;km. 

De A&nbsp;602 geiht an’n Verdelerkrink in Trier los un hett dor de Funkschoon, an’t Autobahndreeeck *Moseldaal* de A&nbsp;1 an dat Stadtrebeet vun Trier antobinnen. Bit März 2007 weern de Anslussteden vun disse Autobahn noch nich mit Tallen utschilldert – anners de meisten annern Anslussteden in Düütschland. 

De Anslussteed Longuich billt tosamen mit dat Autobahndreeeck Moseldaal en enkelten Autobahnknutten. Se warrt dorüm jümmer tosamen utschillert. De 800&nbsp;m lange Hangbrüch an en Felsen dicht bi de Mosel bi Schweich langs is 2006 mit veel Opwand nee maakt worrn.

## Weblenken
* Naue Streckenbeschrieven vun de A&nbsp;602
Bundsautobahn 352

De **Bundsautobahn 352** (Afk.: **BAB 352** oder ok **A&nbsp;352**) is en öörtliche Autobahn in Neddersassen mit en Samtläng vun 18&nbsp;km. 

De A&nbsp;352 verlöpt in dat Rebeet nöördlich vun Hannober un verbinnt dor de A&nbsp;7 mit de A&nbsp;2. Een kann vun de A&nbsp;7 ut aver blots op de A&nbsp;352 opföhren, wenn een vun Hamborg kummt. Annersrüm kann een blots vun de A&nbsp;2 opföhren wenn man ut Richt vun Düörpm kummt. In de beiden gegensetten Fohrrichten gifft dat keen Opfohrten.

De hauptsächliche Opgaav vun de A&nbsp;352 is, dat Autobahnkrüüz Hannober-Oost woneem sik de beiden groten Autobahnen 2 un 7 draapt, to entlasten, vun wegen dat se den Verkehr twüschen Noorden un Westen opfangen deit un ruchweg söven Kilometer afkört. De Utfädeln liggt an de A&nbsp;2 nipp un nau achter de Anslussteed Hannober/Herrenhusen. Dormit binnt se ok den hannoberschen Westgauweg un dormit ok de Bundstraten 6 un 3 direkt an de A&nbsp;7 in Richt Noorden an.

Butendem deent dat Autobahnstück ok to’n Verdelen vun’n Verkehr. Langenhagen in’n Noorden un de Weedmark, as ok de Flaaghaven Hannober-Langenhagen warrt so an dat Autobahnnett anslaten. Över de kumplett högenfre’e süüdliche Anslussteed na de Flaaghavenstraat B&nbsp;522 gifft dat so ok en direkte verbinnen in de Stadtmitt vun Hannober över de Vahrenwalder Straat.

## Weblenken
* Naue Streckenbeschrieven vun de A&nbsp;352
922

## Wat passeert is
* König Karl III. lett Dierk I. as Grafen vun Holland gellen.
* Zar Simeon I. vun Bulgarien treckt wedder gegen Byzanz un kümmt bit an'n Bosporus.

## Boren

## Storven
Alexander VIII.

**Alexander VIII.** (* 22. April 1610 in Venedig; † 1. Februar 1691 in Rom), mit börgerlich Naam *Pietro Vito Ottoboni*, weer van 1689 bit 1691 Paapst. 

Paapst Innozenz X. hett Pietro Ottoboni to’n Kardinal ernennt, later henn wurr he Bischop vun Brescia un Datarius in Rom. An’ 6. Oktober 1689 wurr de verseerte Karkenjurist mit de Stütt vun König Ludwig XIV. to’n nee Paapst wählt as Nahfolger vun Innozenz XI.. He hett dornah 1690 Avignon un Venaissin an den Karkenstaat torüch geven. 

Alexander VIII. hett wiels sien Pontifikat de an Handschriften riek Bibliothek vun Königin Christine vun Sweden för den Vatikan erwurben.

In de Fraag vun de Gallikanischen Artikel geev de Paapst nich nah. He hett den franzööschen Gallikanismus in dat Johr 1690 mit de Konstitutschoon *Inter multiplices* veroordeelt.

## Weblenken

* 
*  Familie Ottoboni
921

## Wat passeert is
* 

## Boren
* 10. Oktober: König Ludwig IV. vun Frankriek
* Nikephoros II., Kaiser vun Byzanz. 

## Storven
923

## Wat passeert is
* 

## Boren
* Edmund I., König vun England († 946)
* 24. Juli: Suzaku, 61. Tennō vun Japan († 952)

## Storven
924

## Wat passeert is
* 

## Boren

## Storven
* Hermann I., Arzbischop vun Köln (* um 870 rüm)
* Ordoño II., König vun León 
* 7. April: Kaiser Berengar I., Kaiser un König vun Italien (* um 840/845 rüm)
* 17. Juli: Eduard de Öllere, König vun England (* um 871 rüm)
925

## Wat passeert is
* König Eduard, de Öllere vun Wessex slutt en Bund mit König Konstantin II. vun Schottland gegen de Dänen in Northumbria. He warrt nu ankeken as Böverst König vun Alban, Strathclyde un Northumbria. As he starvt, folgt sien Söhn Æthelstan em up'n Throon. 
 

## Boren

## Storven
926

## Wat passeert is
* König Æthelstan vun Wessex kriggt de Dänen in Northumbria unner, as de däänsche König Sithric storven is. 

## Boren

## Storven
931

## Wat passeert is
* 

## Boren

## Storven
* Paapst Stephan VII.
* Rollo, Anföhrer vun de Wikingers in Frankriek (üm 860 rüm)
932

## Wat passeert is
* De Ungarn kaamt bit na Neddersassen mit jem ehre Roovtöge
* Genua warrt vun de Sarazenen överfullen. Veel Inwahners weert as Slaven wegsleppt. 

## Boren

## Storven
935

## Wat passeert is
* König Erik Bloodex vun Norwegen warrt vun sien Throon verdreven un mutt utkniepen na England. 

## Boren

## Storven
934

## Wat passeert is
* König Hinrich I. erovert de Siedlung Haithabu bi dat hüdige Sleswig. 
* König Erik Bloodex vun Norwegen winnt gegen dree vun siene veelen Bröder un lett jem an’e Siet maken

## Boren

## Storven
936

## Wat passeert is
* 

## Boren

## Storven
* 14. Januar: Rudolf vun Burgund, König vun Frankriek (* vör 890)
* 2. Juli: Hinrich I., Hartog vun Sassen un König vun dat Riek vun de Oostfranken (* 876)
* Arzbischop Unni vun dat Arzbisdom Hamborg-Bremen
899

## Wat passeert is
* Edward I. („de Öllere“) folgt sien Vadder Alfred den Groten up den Throon vun dat Königriek Wessex. 

## Boren
* 

## Storven
* 26. Oktober: Alfred („de Grote“), König vun England (* 848)
939

## Wat passeert is
* 

## Boren

## Storven
* 27. Oktober: Æthelstan, König vun England (* 894)
* Leo VII., Paavst
898

## Wat passeert is
* Na den Dood vun Odo warrt Karl III. wedder König vun de Westfranken (Frankriek).
* Johannes IX. wurrd to'n Paapst wählt.

## Boren
* 

## Storven
* Odo vun Paris, König vun dat Westfrankenriek (* um 865 rüm)
897

## Wat passeert is
* Straubing wurrd eerstmals in en Oorkunn nömmt.

## Boren
* 

## Storven
* 6. Februar: Photius I., Patriarch vun Konstantinopel (* 820)
* November: Paapst Theodor II., nahdem he 20 Daag in't Amt weer
896

## Wat passeert is
* Slacht bi Bulgarophygon. Symeon vun Bulgarien sleiht de Byzantiners.
* Mai: Stephan VI. wurrd Paapst.

## Boren
* 

## Storven
* 4. April: Paapst Formosus
* April: Paapst Bonifatius VI. (Nafolger vun Formosus)
895

## Wat passeert is
* Die Ungarn unner Árpád siedelt sik in dat hüdige Ungarn an.
 
## Boren
* 

## Storven
*
892

## Wat passeert is

## Boren
* 

## Storven
* al-Mutamid (* 842), de Abbasiden ehr föffteinst Kalif in de Johren vun 870 bit 892.
891

## Wat passeert is
* De Normannen överfallt Bingen an'n Rhien.
* 6. Oktober: Formosus wurrd Paapst.

## Boren
* 

## Storven
* 14. September: Stephan V., Paapst (* weet man nich)
882

## Wat passeert is
* 16. Dezember: Marinus I. folgt als Paapst up Johannes VIII.

## Boren

## Storven
* 16. Dezember: Johannes VIII., Paapst (* vör 852)
879

## Wat passeert is

* 10. April: König Ludwig III. wurrd nah den Dood vun sien Vader König vun dat Westfrankenriek. 

## Boren

## Storven
887

## Wat passeert is

## Boren

## Storven
* 11. Januar: Boso vun Vienne, König vun Nedderburgund (* 825/828)
* 26. August: Kōkō, 58. Kaiser vun Japan (* 830)
* 18. September: Pietro I. Candiano, Doge vun Venedig
885

## Wat passeert is
* 25. November: Wikingers ut Däänmark fangt an un belagert Paris.
* Dezember: Stephan V. wurrd Paapst.
* Düörpm warrt to'n eersten Mol as „Throtmanni“ in en Urkunn nömmt. 

## Boren

## Storven
* Hadrian III., Paapst (* weet man nich)
884

## Wat passeert is
* 17. Mai: Hadrian III. wurrd Paapst.
* Slacht gegen de Normannen bi Nörden. De Fresen winnt düsse Slacht. 
* De Theelacht vun Nörden warrt grünnt. 

## Boren

## Storven
* 15. Mai: Marinus I., Paapst
883

## Wat passeert is
* Duisborg warrt to'n eersten Mol eendüdig in en Urkunn as Stadt nömmt. 

## Boren

## Storven
(83) Beatrix

**(83) Beatrix** is en Asteroid ut de Hööftgördel, de an’n 26. April 1865 vun de italieensch Astronom Annibale de Gasparis in Neapel opdeckt wurrn is. Dat weer ok de letzte Asteroid, de he opdeckt hett. 

De Asteroid is nah Beatrice Portinari, de Jöögdleev vun de Schriever Dante Alighieri, nömmt wurrn.
Beatrice Portinari

**Beatrice Portinari** (* 1266; † 8. Juni 1290), ok as Bice Portinari bekannt, weer de Jöögdleev vun Dante Alighieri un hett sien Schaffen matgeblich beinfloot. Ut hör Leven weet man nicht völ un wat man weet, is ok noch deelwies umstreeden.
 
Eng verbunnen mit sein Leev to de Poesie is Dante Alighieris idealische Leev to Beatrice, de Dochter vun de ansehn Bürger, Folco de Portinari, de he 1274, man jüst negen Johr old (se sülvst weer man eerst acht), bi en Maifest in Florenz toeerst sehn harr, woröver he in sien Eerstlingswark *La Vita nuova* berichdt. 

Vun disse Jöögsleev bleev hüm de deepste Indruck sien Leven lang un hett sück denn to de Verklärung un Bedüüden steigert, as he hör in en groot Gedicht verewigt hett.  

Dante hett aber denn een of twee Johr (1291) nah Beatrices fröhen Dood Donna Gemma ut dat vörnehm Geschlecht  Donati heiraadt. Dorüm meent eenig Lüüd, dat all, wat över Beatrice vun hüm schreven wurrn is, mehr symbolisch meent weer.

Nah Beatrice is laterhenn de Asteroid Beatrix nömmt wurrn.

## Weblenken
881

## Wat passeert is
* De Normannen maakt Köln un de Palz in Aken in'n Dutt. 
* Um 881 rüm: Konrad I., König vun dat Oostfrankenriek († 918)

## Boren

## Storven
880

## Wat passeert is

## Boren

## Storven
* 22. September: Karlmann, König vun dat Oostfrankenriek un vun Italien (* um 830 rüm)
* 4. Dezember: Seiwa, 56. Kaiser vun Japan (* 869)
* Brun, Hartog in Sassen (* 830/840)
Worstebroot

**Worstebroot**, ok **Wostebrot**, **Wurstebrot** un  **Woustbrot**) is een Menü ut de Mönsterländer un Ossenbrügger Region. Worstebroot is een Grützwurst ut Blood, Roggenschroot, Schrömpies, Schwienefleesch, Mehl un Gewörten. In'n Lübbcker Lanne (Minden-Lübbecke) wööt eauk Wöbbkebreot doateau secht.

Vröger gaft dat in'e Groafschup Worstebroot ok as Fröhstück un wurr bi die Buurnlöö vröge noa't Schlachten maakt.
Judd Hirsch

**Judd Hirsch** (* 15. März 1935 in New York, New York, USA) is en US-amerikaansch Schauspeler, de in tallriek Filmen un Feernsehreeg speelt hett. 

## Leven
In de Reeg *Taxi* harr he van 1978 bit 1983 de Hööftrull un kreeg dorvör 1981 un 1983 den Emmy. Van 1988 bit 1992 speel he de Hööftrull in de Serie *Dear John*, för de he 1989 den Golden Globe kreeg. Siet 2005 is he in de US-Serie *NUMB3RS* zu sehn. In beid Fernsehreeg wurrd he vun Roland Hemmo synchrooniseert. 

As best Nebendorsteller weer Hirsch 1981 för sien Rull in *Ordinary People* för den Oscar nomineert. 1986 un 1992 för den Tony Award as best Hööftdorsteller för schauspelerisch Leistungen an’t Theater.

## Filmografie (Utwahl)

## Utteken
Hirsch is as Filmschauspeler un ok för sien Theaterarbeit mit Priesen ehrt worrn. Tweemol hett he den *[[Tony Award]]* kregen as *Best Hööftdorsteller an’t Theater* kregen. För sien Filmrullen is he meist twintig mol nomineert wesen, dorünner ok eenmol för den *[[Oscar]]* as *[[Oscar/Best Nevendorsteller|Best Nevendorsteller]]* in *Ordinary People*. Wunnen hett he veer Filmpriesen:
* 1981: den *[[Emmy]]* in de Kategorie *Rutragen Hööftdorsteller in en Kummediereeg* för *Taxi*
* 1983: den *[[Emmy]]* in de Kategorie *Rutragen Hööftdorsteller in en Kummediereeg* för *Taxi*
* 1989: den *[[Golden Globe]]* in de Kategorie *[[Golden Globe Award/Best Serien-Hööftdorsteller – Kummedie oder Musical|Best Serien-Hööftdorsteller – Kummedie oder Musical]]* för *Dear John*
* 2007: den *[[Medallion Award]]* vun de *[[TV Land Awards]]* för *Taxi*

## Weblenken
*
Roland Hemmo

**Roland Hemmo** (* 25. Februar 1946 in Weißwasser) is en düütsch Synchroonsnacker un Schauspeler. Mit över 1000 synchrooniseert Kino- un Feernsehfilmen, as ok Warfspots un Höörspelen tellt he to de wichtigst düütsch Synchroonsnacker.  

## Leven
Nah sien Abitur studeer he Schauspeel an de Hoochschool för  Schauspelkunst „Ernst Busch“, Berlin. As Dorsteller hett he dornah in ruch weg 1500 Upföhrungen mitwarkt, dorünner an Speelöörd as dat Düütsch Theater Berlin, de Staatsoper Berlin un de Komische Oper Berlin. Up de Lienwand hett man hüm toletzt 2001 in de prämeert Film *Heidi M.* sehn. Af un an makt he ok bi Feernsehprodukschonen mit. 
Sien Synchroonsnackerloopbahn fung 1978 an mit de poolsch-russch Produkschoon *Geschichten vom Piloten Pirx* nah Stanislaw Lem. Siet de Tied is he en vun de an’ meesten bucht düütschspraakig Synchoonsnacker.  

2006 hörr Roland Hemmo to de Mitgrünner vun de Interessenverband Synchronschauspieler (IVS). De IVS wurr as Reakschoon up de sozialversicherungsrechtlich swoor Situatschon vun de Synchroonsnacker grünnd. An’ 20. Mai 2006 wurr Roland Hemmo vun sien Kollegen to’n Biraatsvertreder för de Grupp vun de Woortinterpreten in de Gesellschaft zur Verwertung von Leistungsschutzrechten (GVL) wählt. 

Roland Hemmo is schett un hett twee Kinner.

## Arbeiten (Utwahl)
### Synchroonisatschoon

### Filmrullen

### Höörspelen
* *[[Bibi Blocksberg]]* (af Folg 89 as Börgermeester)
* *[[Benjamin Blümchen]]* (af Folg 109 as Börgermeester)

### Höörböker
* Neil Gaimann *Sternenwanderer*. Audible, 2007

## Weblenken
* 
* 
* Höörproov op synchronkartei.de
* Websteed
(13) Egeria

**(13) Egeria** is en Asteroid ut de Hööftgördel, de an’n 2. November 1850 vun de italiensch Astronom Annibale de Gasparis opdeckt wurrn is. 

De Asteroid is nah Egeria, en wiesseggend Quellnymphe ut de römischen Mythologie nömmt wurrn. 
 
Egeria bewegt sück in en Afstand vun 2,3580 (Perihel) bis 2,7942 (Aphel) astronoomsche Eenheiten, in 4,14 Johren um de Sünn. De Bahn ist mit 16,5395° stark tegen de Ekliptik neegt, de Bahnexzentrizität bedrogt 0,08467.

Mit en middleren Dörmeter vun 208 Kilometern is Egeria een vun de grötteren Asteroiden ut den Hööftgördel. De Asteroid hett en düstere köhlenstoffbargen Böverflach mit en Albedo vun 0,041. In 7 Stünn un 3 Minüten roteert se um de eegen Ass.

An’ 8. Januar 1992 wurr en Steernbedeckung Egerias beobacht. Dör dat Utweerten vun de Luchtkurv kunn de Utdehnung vun de Asteroid up 217 × 196 km bestimmt wurrn.
Marborg

De **[[Universitätsstadt]] Marborg** is de Kreisstadt vun den Landkreis Marburg-Biedenkopf in Hessen. Se liggt an den Lahn-Stroom. Stadtrechten hett Marborg al in dat 12. Johrhunnert kregen. Hüdigendags is Marborg en Böverzentrum in de Region *Middelhessen*. Tohopen mit sess annere Städer in Hessen warrt Marborg as en Middelstadt ankeken un hett, vergleken mit annere Gemeenden, de to en Landkreis tohöörn doot, en sünnerlichen Status (Sünnerstatusstadt). Dor övernümmt se Upgaven vun en Landkreis mit. In allerhand Saken is se liek as ene Kreisfree Stadt. 

In Marborg gifft dat de Philipps-Universität. Dat is de öllste Universität up de Welt, de vun den Protestantismus grünnt wurrn is un de dat hüdigendags noch geven deit. Bowarken un Studenten vun de Universität präägt ok hüttodaags noch dat Stadtbild. De Gemarken vun de Stadt treckt sik up beide Sieten vun de Lahn henlang bit rin in dat Bargland vun Gladenbach. Ööstlich gaht se över de Lahnbargen henweg bit an den Rand vun dat Amöneburger Becken. 

## De Naam
Den Naam „Marborg“ hett de Stadt kregen, vunwegen dat fröher de Grenz („mar(c)“) twuschen de Länner vun de Landgrafen vun Döringen un de Arzbischöppe vun Mainz just hier langslopen dö.
Critzem

**Critzum** in’t Rheiderland is en Oortschap in de Gemeend Jemgum in’t Landkreis Leer in Oostfreesland.

Critzum is en kreisrund Warftdörp un wurr etwa um Christi Geburt an de Eems grünnd. De evangelsch-reformeert Kark is as Wehrkark in’t Zentrum vun dat Dörp noch vandaag deelwies vun en breeden Schloot ümgeven. Siet de Rebeetsreform 1972 hörrt Critzum to de Gemeend Jemgum. Dor leven 189 Inwahner up en Rebeet vun 6,97 km². Dat Dörp tüschen  Midlum un Hatzum ist stark vun de Landwertschap prägt. 

## Weblenken
* Critzum
(20) Massalia

**(20) Massalia** is en Asteroid ut de Hööftgördel, de an’n 19. Juli 1852 vun de italieensch Astronom Annibale de Gasparis in Neapel opdeckt wurrn is. Unafhängig dorvan hett ok de franzöösch Astronom Jean Chacornac an de Steernwacht vun Marseille den Asteroiden opdeckt. Massalia is de antike latiensch Naam vun de Stadt.

Massalia bewegt sück in en Afstand vun 2,0638 (Perihel) bit 2,7540 (Aphel) astronomischen Einheiten in 3,739 Johren üm de Sünn. De Bahn is 0,7066° tegen de Ekliptik neigt, de Bahnexzentrizität bedrocht 0,1433.

Mit en middleren Dörmeter vun 145 Kilometern hörrt Massalia to de gröteren Asteroiden vun de Hööftgördel. De Asteroid hett en relativ hellen silikatrieken Böverflach mit en Albedo vun 0,21. 

Massalia roteert in rund 8 Stünn üm de eegen Ass. 


## Aspekte
876

## Wat passeert is

## Boren
* Hinrich I. („de Vogler“), Hartog vun Sassen un König vun dat Oostfrankenriek († 936)

## Storven
*
John Hencken

**John Frederick Hencken** (* 29. Mai 1954 in Culver City, Kalifornien) is en ehmalger US-amerikaansch Swemmer. 

Bi de Olympisch Sommerspelen 1972 vun München hett he de Goldmedaille över 200&nbsp;m Borst un Bronze över 100&nbsp;m Borst wunnen. Veer Johr later, bi de Olympisch Sommerspelen 1976 vun Montreal, wunn he sogor twee Goldmedaillen över 100&nbsp;m Borst un mit de 4×100&nbsp;m Lagenstaffel vun de USA. Över 200&nbsp;m Borst hett he denn ok noch en Sülvermedaille achter (David Wilkie) wunnen. 

1988 wurr he in de Ruhmeshall vun den internatschonalen Swemmsport upnommen.

## Weblenken
*Sportlerportrait vun John Hencken vun de International Swimming Hall of Fame (engelsch)
*Körtbiographie vun John Hencken bii Hickok Sports (engelsch)
872

## Wat passeert is
* 13. Dezember: Johannes VIII. warrt to'n Paapst wählt. 
* Harald I. winnt in de *Slacht bi Hafrsford* gegen de Lüttkönigen vun Norwegen un grünnt en groot Königriek. 

## Boren

## Storven
* 14. Dezember: Hadrian II., Paapst (* 792)
871

## Wat passeert is

## Boren
* Um 871 rüm: Eduard I. (de Öllere), König vun Wessex († 924)

## Storven
*
Lahti

**Lahti** (sweedsch Lahtis) is de söbentgröttste Stadt in Finnland. Dor leven 98.281 Inwahner (Stand:31.12.2004) up en Rebeet vun 154,5 km² (dorvan Land: 135 km²). Se liggt en good Autostünn nöördlich vun Helsinki an de See Vesijärvi. 

## Historie
Eerst 1905 kreeg Lahti dat Stadtrecht, ofschoonst de Oort all siet 1443 bekannt weer. Dor de Bo vun de Iesenbahn vun Helsinki nah Sankt Petersborg 1870 un dör de Ansiedlung vun Flüchtlings nah de Winterkrieg is de Stadt in dat 20. Johrhunnert bannig anwussen. Siet 1923 gifft dat in Lahti de beröhmte Lahti-Skispelen, bi de de Langloop un dat Skispringen den Middelpunkt billt. 

## Weertschap
Lahti is en bedüden Industriestandoort för de Möbel-, Textil- un Glasprodukschoon. Ok hett dor en vun de gröttsten Broereen/Drunkherstellers (Hartwall) vun Finnland sien Sitt. 

Nah de Stadt is ok de Asteroid Lahti nömmt wurrn.

## Weblenken
* Offiziell Websteed
867

## Wat passeert is
*Dat *[[Grote Heidenheer]]* vun de däänschen Wikingers erovert de Angelsassen ehr Königriek Northumbria. 
* 14. Dezember: Hadrian II. wurrd Paapst.

## Boren
* 5. Mai: Uda, 59. Tennō vun Japan († 931)

## Storven
* 13. November: Nikolaus I., Paapst (* 820)
(15) Eunomia

**(15) Eunomia** is en Asteroid ut de Hööftgördel, de an’n 29. Juli 1851 vun de italieensch Astronom Annibale de Gasparis in Neapel opdeckt wurrn is.

De Asteroid is nah Eunomia, en vun de Horen nömmt Döchter vun Zeus un Themis ut de greeksch Mythologie, nömmt.

Mit en Dörmeter vun 272 Kilometern hörrt Eunomia to de gröttsten Asteroiden ut de Hööftgördel.
861

## Wat passeert is
* De Wikingers plünnert nu al to'n drüdden Mol de Stadt Paris ut un överwintert nich wiet af.
* Ene annere Wikingerflotte rövert un plünnert in de Middellannsche See. 
* Kaiser Michael III. vun Byzanz griept de Bulgaren ehr Riek an. 
* Na de Legenne warrt Bruunswiek grünnt dör de beiden Bröder Brun un Dankward ut dat Huus vun de Liudolfingers. 

## Boren

## Storven
*
868

## Wat passeert is
* Bi de Reconquista warrt Porto vun de Mauren wegnahmen. Later geiht de Stadt wedder verloren.

## Boren

## Storven
*
Gaétan Boucher

**Gaétan Boucher** (* 10. Mai 1958 in Charlesbourg, Québec) is en ehmalger kanaadsch Iesflinklöper. 

He wurr bi de Olympisch Winterspelen 1984 in Sarajevo Olympiasieger över 1.000 m un 1.500 m un wunn över 500 m de Bronzemedaille. Dormit weer he de eerste kanaadsch Olympiasieger in’t Iesflinklopp. 

Veer Johr vörher, bi de Olympisch Winterspelen 1980 in Lake Placid harr he all de Sülvermedaille över 1.000 m wunnen. 

1984 weer dat spoodriekste Johr in sien Karriere. Neben de bei Goldmedaillen is he denn ok noch Sprint-Weltmeester wurrn.

## Erfolge
*1979 Viez-Weltmester bi de Sprint-WM
*1980 Olympisch Sülvermedaille över 1.000 m, Viez-Weltmester bi de Sprint-WM
*1982 Viez-Weltmester bi de Sprint-WM
*1984 Olympisch Goldmedaillen över 1.000 m un 1.500 m, Bronzemedaille över 500 m, Weltmester in’ Sprint
*1985 Viez-Weltmester bi de Sprint-WM

## Weblenkens
* Statistik bei ''Skateresults''
* Statistik auf der Seite der ''DESG''
(328) Gudrun

**(328) Gudrun** is en Asteroid ut den Hööftgördel, de an’n 18. März 1892 vun de düütsch Astronom Max Wolf in Heidelbarg opdeckt wurrn is.

De Asteroid hett sien Naam vun Gudrun, de in de noordischen Mythologie de Fro vun Siegfried is.

## Kiek ok
List vun de Asteroiden
(24) Themis

**(24) Themis** is en Asteroid ut de Hööftgördel, de an’n 5. April 1853 vun de italieensch Astronom Annibale de Gasparis in Neapel opdeckt wurrn is.

De Naam leidt sück vun Themis, in de greeksch Mythologie de Dochter vun Uranos un de Gaia, af.

Themis bewegt sück in en Afstand vun 2,7123(Perihel) bit 3,5442 (Aphel) astronomischen Einheiten in 5,537 Johren üm de Sünn. De Bahn is 0,76° tegen de Ekliptik neigt, de Bahnexzentrizität bedrocht 0,1330.

Mit en middleren Dörmeter vun 198 Kilometern hörrt Themis to de gröttsten Asteroiden vun de Hööftgördel. De Asteroid hett en dunkeln Böverflach mit en Albedo vun 0,067. 

Themis roteert in rund 8 Stünn un 22 Minüt üm de eegen Ass. 


## Aspekte

## Weblenken
* http://ssd.jpl.nasa.gov/sbdb.cgi?sstr=24
(63) Ausonia

**(63) Ausonia** is en Asteroid ut de Hööftgördel, de an’n 10. Februar 1861 vun de italieensch Astronom Annibale de Gasparis in Neapel opdeckt wurrn is.

De Asteroid is nah de old Naam vun Italien nömmt wurrn. De Luchtkurv nah to urdeelen, kunn Ausonia ok noch en lütten Satelliten hemm.

## Weblenken
* http://ssd.jpl.nasa.gov/sbdb.cgi#top
Laid Back

**Laid Back** sünd en däänsch Popduo. Dat is 1979 vun de Keyboarder Tim Stahl un de Gitarrist John Guldberg grünnd wurrn. Hör gröttsten Spood harrn se in de 1980er un fröhen 1990er Johren mit en begäng Mischung ut Synthie Pop, Funk- un Reggaeelementen.

## Werdegang
*Maybe I'm Crazy* weer hör eerst Hit in hör Heimat Däänmark. Den Dörbröök in Europa un Süüdamerika hebbt Laid Back 1983 mit de Single *Sunshine Reggae* schafft. Alleen in Düütschland hull sück dat Leed in’ September un Oktober söss Week an de Spitz vun de Charts. In de USA leep dat Leed överhoopt nich, aber de B-Siet *White Horse*, en tegen Drogen richt Leed mit en eingängig Basslinie, wurr in de Clubs en Hit. Mit de Hülp vun Prince kunnen Laid Back ok hör internatschonal Profil verbetern.

Wat weniger Spood harr de Nahfolgesingle *High Society Girl*, de aber tominst för en Week in Düütschland ünner de Top Ten stunn. 

Dornah wurr dat en paar Johr temelk still um dat Duo. Eerst 1989 keemen de beid weer in de Hitlisten mit dat Leed *Bakerman*. In Düütschland keem de Single in’ Januar 1990 up Platz 9 in de Charts un in’ Mai 1990 keem dat Duo mit dat Leed ok eerstmals in de britsch Single-Charts. Neben de Melodie keem de Single ok dat dortogehörig Musikvideo to good, dat de beid bi’t Fallschirmspringen wiesen dee, bi de se to glieker Tiet ok hör Musikinstrumente spelen deen. Speelbaas vun dat Video weer Lars von Trier.

Eenig Tosommenstellungen vun hör gröttste Hits keemen 1995 (Greastest And Laidest) un 1999 (Sunshine Reggae) rut. 2000 nehm dat Duo sien eerst Hit noch eenmal up.

2001 hebbtStahl un Guldberg an de Soundtrack för de Speelfilm *[[Flyvende Farmor]]* vun de Speelbaas’ Steen Rasmussen un Michael Wikke arbeidt. För disse Arbeit hebbt se den Robert, den renommeertsten Filmpries in Däänmark, kregen. 

2006 hett den engelschen DJ Shaun Baker den Titel "Bakerman" tosommen mit Laid Back ok noch mol upnommen.

## Diskografie
* *Laid Back* (1981)
* *Keep Smiling* (1983)
* *Play It Straight* (1985)
* *See You in the Lobby* (1987)
* *Hole in the Sky* (1990)
* *Why Is Everybody in Such a Hurry* (1993)
* *Greatest And Laidest(Greatest Hits & More) * (1995)
* *Sunshine Reggae (Ariola)* (1999)
* *Unfinished Symphonies* (1999)
* *Happy Dreamer* (2005)
* *Good Vibes The Very Best Of* (2008)

## Weblenken
* Laid Back
* 
*
Dreespringerspeel

Bi dat **Dreespringerspeel** hannelt sück dat um en Anspeel in’t Schachspeel. Se tellt to de Apen Spelen un entwickelt sück faken ut dat Königsspringerspeel.

De Grundstellung vun dat Dreespringerspeel wurrd meest mit de folgend Tüüg erreicht: 

1.e2-e4 e7-e5 2.Sg1-f3 Sb8-c6 3.Sb1-c3 

Se kann sück aber ok dör Togumstellen ut de Wiener Partie ergeben. Hüüd draapt man dat Dreespringerspeel in de Turneerpraxis meest nicht mehr an. In dat 19. Johrhunnert seeg dat aber ganz anners ut. 

To de Hööftvarianten vun dat Dreespringerspeel tellen:
* 3. ... g7-g6
* 3. ... Lf8-c5?! wurrd mit dat Schienopper 4. Sf3xe5 antert, wiel man nah Sc6xe5 mit de Buerngavel 5. d2-d4 de oppert Figur torüch winnt. 4. ...Lc5xf2+ nimmt Witt woll dat Rochaderecht, aber 5. Ke1xf2 Sc6xe5 6. d2-d4 gifft hüm dat Övergewicht in’t Zentrum. 
* 3. ... Lf8-b4
* 3. ... Sg8-f6 (mit Övergang in dat Veerspringerspeel)

## Literatur
* Paul Keres: *Dreispringerspiel bis Königsgambit*. Sportverlag, Berlin 1980, ISBN 3888053072
David Safier

**David Safier** (* 13. Dezember 1966 in Bremen) is en düütschen Schriever un Dreihbookschriever. Safier schrifft Hoochdüütsch. He leevt in Bremen. 

## Leven un Wark
Toeerst mol hett Safier sik to’n Journalisten utbillen laten. Denn hett he in’e Redaktschoon bi’n Höörfunk un in’t Feernsehn arbeit’, unner annern bi Radio Bremen. Vun 1996 af an arbeit’ Safier as Dreihbookschriever. 
### Feernsehn
Ut sien Penn stammt de Dreihböker to *Nikola* (1997-1999), to *Himmel und Erde* (1998), *Die Camper* (1998-1999) ), *Die Schule am See* (1999) un *Mein Leben und ich* (2000/2001). He is ok de Chefschriever vun *Zwei Engel für Amor* (2006). För dat Book to de Serie *Mein Leben und ich* hett he 2003 den „Goldenen Spatz“ kregen, dat is de Kinner-Film- un Feernsehpries vun den MDR. 

Mit Radio Bremen hett he sik 2001 as Hööftschriever de Sitcom *[[Berlin, Berlin]]* infallen laten. Dor hett he 2003 den Adolf-Grimme-Pries in de Sparte „Fiktschoon un Unnerholen“ för kregen. 2002 weer *Berlin, Berlin* al mit den Düütschen Feernsehpries uttekent wurrn. De Jury ordeel över siene Dreihböker, se weern ganz free vun „den Dreih na grootmuulsche Dramatik oder na papeern Pathos...“ Siene Charakters maal he „lakoonsch, man preziese, avers ohn dor to veel Wöör üm to maken oder jem in Steen to hauen.“ 2004 hett „Berlin, Berlin“ den wichtigsten Feernsehpries vun de USA wunnen, dat is de Emmy. 

### Böker
In’n März 2007 is sien eersten Roman rutkamen. Dat weer „Mieses Karma“ (Leeg Karma). Dor warrt in vertellt, dat en Feernsehmoderatorsche, mit de ehre Karriere dat an un for sik slumpen deit, man de keen Gnaad kennen deit, vun den Gatensteen vun en russische Ruumstatschoon dootslahn warrt. Vunwegen dat se to veel „leeg Karma“ tohopensammelt harr, warrt se nu as en Iemecken wedder boren. Nu mutt se jummerlos „goot Karma“ tohopenkleien, dat se bloß up de Ladder vun de Reinkarnatschoon wedder na baben kladdert. 

In’t Johr 2008 kümmt sien tweeten Roman „Jesus liebt mich“ (Jesus hett mi leev) rut. Dor warrt de afsunnerliche Geschicht in vertellt, wi Jesus hüdigendags in de Lüütje Stadt Lent in Sleswig-Holsteen kümmt, vunwegen dat he vun dor ut anfangen will mit dat Jüngste Gericht, dat en paar Dage later losgahn schall. Man he lehrt dor unner egenordige Umstänn en Fro Midde Dartig mit Naam Marie kennen. Vunwegen dat düsse Fro ehr Hart verleern deit an Jesus, kümmt de Sake denn avers ganz anners, as dat an un for sik plaant weer.

### Titels
* David Safier: *Mieses Karma*. Kindler, Berlin 2007, ISBN 3-499-24455-1.
* David Safier: *Jesus liebt mich*. Kindler, Berlin 2008, ISBN 978-3-463-40552-0.

## Borns
Ranstrop

**Ranstrop** betekent

* Ranstrop, Duorp in de Gemainde Haltern,
* Ranstrop, Duorp in de Gemainde Velen.
(3) Juno

**(3) Juno** is en Asteroid ut de Hööftgördel, de an’n 1. September 1804 vun de düütsch Astronom Karl Ludwig Harding an de Steernwacht Leendaal opdeckt wurrn is. 

De Asteroid is nah Juno, de hööchsten röömsche Göddin, nömmt wurrn. Juno wurr, nahdem he opdeckt wurrn weer, ebenso as de tovör opdeckt Asteroiden Ceres un Pallas tonächst as vullweertig Planet instuuft. Erst nah 1847 wurr tüschen Asteroiden un Planeten en Ünnerscheed makt. 

## Umloopbahn
Juno bewegt sück in en Afstand vun 1,98 (Perihel) bit 3,36 (Aphel) astronomisch Einheiten, in 4,36 Johren up en exzentrischen Bahn um de Sünn. De Bahn is 13,0° tegen de Ekliptik neigt, de Bahnexzentrizität bedrocht 0,258.

## Eegenschapen
Juno hett en middleren Dörmeter vun etwa 267 km. Se hett en relativ hellen Böverflach mit en Albedo vun 0,2238. Bi de Oppositschon kummt Juno up en Helligkeit vun 7,7 mag un is dormit en vun de hellste Asteroiden an de Nachthimmel. In rund 7 Stünn un 13 Minüten roteert se um hör eegen Ass.
De Masse vun Juno wurr mit 2,82×1019 Kilogramm bestimmt. 

In dat Johr 1996 (Resultate publizeert in dat Johr 2003) wurr Juno mit Hülp vun en 2,5 Meter Spegelteleskop vun de Mount-Wilson Steernwacht un en adaptiv Optik genau ünnersöcht. Dorbi stell sück rut, dat Juno en unregelmäßig Himmelskörper is, de mehr so de Gestalt vun en Kantuffel hett. Upnahmen in de Infrarotberiek wiesen en ruch weg 100 km grooden Impaktkrater, de wohrschienlich vör geologisch kört Tiet entstahn is. [1] Spektroskopisch Ünnersöken laten dorup sluuten, dat Juno de Oorsprungskörper vun gewöhnlichen Chondriten wesen kann, en faken Grupp vun Steenmeteoriten, de ut iesenhollig Silikatverbinnen, so as  Olivin un Pyroxenen upbaut sünd..

Juno weer de eerste Asteroid, bi de en Steernbedeckung beobacht wurr: An’ 19. Februar 1958 truck Juno gebau för en luchtswach Steern vörbi un hett de för mehrere Sekunn verdunkelt. Sietdem hett man noch mehr Steernbedekungen vun Juno beobachten kunnt. De Grött vun Juno wurr ut disse Beobachtungen mit 290×245&nbsp;km bestimmt.

## Literatur
# *Harvard-Smithsonian Center for Astrophysics Press Release:* Release Number 03-18, 6. August 2003: *Asteroid Juno Has A Bite Out Of It:* Pressemitteilung auf dem Server des Harvard-Smithsonian Center abrufbar: http://cfa-www.harvard.edu/press/pr0318image.html

## Weblenken

* http://ssd.jpl.nasa.gov/sbdb.cgi#top
Slowaaksch Euromünten

De **slowaaksch Euromünten** sünd de vun de Slowakei in Umloop brocht Münten vun de gemeensam europäisch Währung Euro.

Am 25.&nbsp;November 2005 is de Slowakei den europäisch Wesselkursmechanismus II to en Leitkurs vun 1&nbsp;EUR&nbsp;= 38,4550 SKK bitreden. Midden März 2007 wurr de Leitkurs up 1&nbsp;EUR&nbsp;= 35,4424 SKK afsenkt. Noch en Afsenkung up 1 EUR = 30,1260 SKK geev dat an’ 29. Mai 2008. De Grund dorför weer dat kontinuierlich Anstiegen vun de Slowakischen Krone. 
An’ 5.&nbsp;April 2008 wurr bekannt, dat de Slowakei en Bitrittsandrag to de Eurozone to’n 1.&nbsp;Januar 2009 stellen will, wat vun de EU Kommission denn ok prüft wurr. 
An’ 7.&nbsp;Mai 2008 hett de EU-Kommission un de Europääsch Zentraalbank bekannt geven, dat de Slowakei to’n 1.&nbsp;Januar 2009 den Euro inführen kann. Disse Entscheedung wurr an’ 8.&nbsp;Juli 2008 up den EU-Gipfel in Brüssel vun de Finanzministers ut de EU offiziell bestätigt. An’ 1.&nbsp;Januar 2009 wurr de Euro to en Wesselkurs vun 1&nbsp;EUR&nbsp;= 30,1260 SKK offiziell gesetzlich Betallmiddel in de Slowakei.

## Umloopmünten
För dat Utsehn vun de nee Münten funn en apenlich Wettstriet statt. Wu dat afloopen is, kunn man up de Websteed vun de slowaaksch Natschonalbank sehn.. De Wettstried hett in’ 2005 folgend Ergebnis brocht:
* Up de 1-, 2- und 5-Cent-Münten is de Barg Kriváň in de Hohe Tatra, dorstellt vun Drahomír Zobek, to sehn 
* De Entwurf vun de 10-, 20- und 50-Cent-Münten stammt vun Ján Černaj un Pavel Károly. Up de Münten is de Borg Bratislava afbildt. 
* Dat slowaaksch Wapen, dat *Düppelkrüüz up dree lütt Bargen*, dorstellt vun Ivan Řehák, is up de 1- un 2-Euro-Münten to sehn.

## 2-Euro-Gedenkmünten
Die Slowakei hett bit hüüd folgend 2-Euro-Gedenkmünzen utgeven:
* 2009: Europäisch Wertschaps- un Währungsunion 1999–2009
* 2009: 20. Johresdag vun den 17. November 1989, de Dag vun de Kamp för Freeheit un Demokratie (Samten Revolutschoon)
* 2011: 20. Johresdag vun dat Visegrad-Afkommen



## Enkeld Nahwiesen


## Weblinks
* Slowakische Nationalbank (engelsch)
* Design-Vorschlääg, de to Utwahl stunnen (slowaaksch)
* Informatschonen to de Euro-Inführung un de Euromünten ut de Slowakei
Silvester

**Silvester** oder **Ooldjahrsavend** is in de Spraken in'n Westen de 31. Dezember, dat heet, de leste Dag vun't Johr in den Gregoriaanschen Klenner. De neegste Dag is denn Neejohr an'n 1. Januar vun dat tokamen Johr. 

## Herkamen
De Vörnaam Silvester kümmt ut de Latiensche Sprake. *silva* heet *Woold* oder *Holt*.

Dat Enne vun't Johr hefft al de olen Römers fiert. Dat eerste Mol passeer dat to'n Anfang vun dat Johr 153 v. Chr.. Dormols is de Anfang vun't Johr verschaven wurrn vun'n 1. März up den 1. Januar.

De Naam *Silvester* warrt for düssen Dag to'n eersten Mol 1582 bruukt. Dormols is bi de Reform vun'n Gregoriaanschen Klenner de leste Dag vun dat Johr verschaven wurrn vun'n 24. Dezember (So weer dat bit dorhen) up'n 31. Dezember. Dat weer nu aver de Dag vun den Dood vun Paavst Silvester I.. De weer storven an'n 31. Dezember 335. 813 hett düsse Dag denn ok den Naam vun den Paavst Silvester kregen, de midderwielen hillig spraken wurrn weer. De Schrievwiese *Sylvester* warrt woll faken bruukt, is avers doch verkehrt, jedenfalls in de Hoochdüütsche Sprake. In wecke Gegenden in Düütschland heet düsse Silvesterdag ok *Ooltjohr*. Besünners in de Gegenden wo Plattdütsch snackt waard, secht man "Ooltjohrsobend".

## Belegen